Ο Γιόμο και το Ποτάμι…

Μια παράσταση ομάδας φοιτητών/τριών του Παιδαγωγικού Τμήματος Δημοτικής Εκπαίδευσης του Παν/μίου Ιωαννίνων (με τη σύμπραξη του εργαστηρίου «Γλώσσας, Γλωσσικής Διδασκαλίας, και Πολιτισμού»  
και του εργαστηρίου «Μουσικής». 

 Στο πλαίσιο του Φεστιβάλ Αλληλεγγύης  Παραμυθιών 



Θέατρο Παραμυθιάς, Γκάζι

Διεύθυνση: Παραμυθίας 27 & Μυκάλης. Τηλέφωνο: 210 3457904
8.00 μ.μ.
Δευτέρα, 2 Μαΐου 2022
Συντελεστές
Αφηγητές

Xpuoagévia Svaivou. levwriBnke to 2000 otn Aepeod thg Kumpou.
‘Exel mapakolouBnoet padripata KAaooikol, cUyxpovou Kot

Τραγουδούν: 
Δημήτρης Θεοδωρακόπουλος, Αναστασία Ζώη, Σοφία-

Σπυριδούλα Ζώη, Εριέττα Κέλλη, Ειρήνη Νικολάου
Τα τραγούδια δραματοποιούν: Ναούμ Κουτσώνας, Υινγκ Λι, Βασιλική Τερζή,

Φωτεινή Πανταζή, Ευαγγελία Ράλλη, Άννα Τασούλη, Τιάντση Βασιλική-Ευαγγελία, Αλεξάνδρα Φώτη, Μέλη της Χορωδίας και φοιτητές/τριες του Εργαστηρίου Μουσικής του Παιδαγωγικού Τμήματος Δ.Ε. Π.Ι.

Χορογραφίες: Φωτεινή Τσιτσιγιάννη, καθηγήτρια χορού
Μουσική: Ειρήνη Νικολάου, Μουσικολόγος, ΕΕΠ ΠΤΔΕ του Π.Ι. υπεύθυνη Εργαστηρίου Μουσικής
Κρουστά: Δημήτρης Τουλάτος
Στίχοι: Ειρήνη Νικολάου &  Ελένη Καρασαββίδου

Σύνθεση/μετατροπή κειμένου/σκηνοθετική παρέμβαση: Ελένη Καρασαββίδου, Ε.ΔΙ.Π. ΠΤΔΕ του Π.Ι.
Παρουσιάζοντας το Έργο…
Η μόνη αληθινή συνείδηση της (προ)ιστορίας είναι η τραγική, έγραψε ο Αντόρνο, μιλώντας για τις, όπως τις ονόμαζαν τότε, προ ανθρώπου κοινωνίες, και πάνω απ’ όλα για την εποχή και την ιδεολογία που πίστευε ότι μπορούσε να τις δημιουργήσει. Τώρα πια προστίθενται στην τραγικότητα η απόσυρση, η οπισθοχώρηση, και της πράξης και της ιδεολογίας, μέσα από τις οποίες η τραγικότητα θα αφαιρούνταν, αφού, για μια ακόμη φορά, οι κάθε είδους μεγαλοστομίες αποδείχθηκαν «κενές». Είναι μ’ έναν τρόπο σαν αυτό που βαραίνει τον Σίσυφο περισσότερο από όλα να είναι η έλλειψη βαρύτητας του βράχου, το θεαματικό τελετουργικό πάνω-κάτω, ακριβώς επειδή ξέρει πως ο βράχος είναι από ‘πρες παπιέ’.

Κι όμως! Η Παιδεία κι η Τέχνη επιμένουν… «Πρέπει να φανταστούμε τον Σίσυφο ευτυχισμένο!», δήλωσε ο Καμύ, μιλώντας για μια φύση ανθρώπινη που αρνείται να παραδοθεί κι ας είναι τα όνειρά της από ουρανό μα τα φτερά της από χώμα. Θα έρθει η ώρα και η ανθρωπότητα θα προσπαθήσει ξανά. Είναι άλλωστε η ίδια ανθρωπότητα που μίλησε γι’ αυτό στην κρυφή γλώσσα με την οποία δημιουργεί τις ανθρωπολογικές σταθερές που ξεπερνούν τόπους και χρόνους (μεταφέροντας «το μήνυμα» σε αυτιά τόσο διαφορετικά μα και τόσο ίδια), με άλλα λόγια στα λογοτεχνικά μοτίβα και στους χιλιάδες μύθους. Ένας από αυτούς είναι κι ο μύθος του ποταμού που έχασε τον δρόμο του, από τη γεμάτη μεγαλόπρεπη οικονομία εκφράσεων γη της Αφρικής: ‘Τα ποτάμια πάνε πάντα προς τη θάλασσα. Όσα εμπόδια κι αν βρουν. Γεγονός που το κάναμε, και δίκαια, χαρακτηριστικό της ανθρώπινης εμμονής για κάτι καλύτερο, σημάδι της ανθρώπινης εποποιίας για έναν κόσμο λιγάκι πιο ανεκτικό…’

Τι θα συμβεί λοιπόν εάν ένα ποτάμι, που πάνω στην σκηνή πηγάζει από ‘μια στάμνα’, μνεία στο μύθο του Δαναού και των κοριτσιών του, χάσει τον δρόμο του;  Εάν ‘δείχνει να χάνονται στην έρημο τα νερά του;’. Αυτό θα ανακαλύψει, μέσα από επιλογές και πράξεις, ο Γιόμο, ο ήρωας του υπέροχου αφρικάνικου παραμυθιού που έφερε στο προσκήνιο η Λότη Πέτροβιτς Ανδρουτσοπούλου… Όσοι/ες επιμένουν να αγωνίζονται για κάτι καλύτερο στη ζωή, σε μια αίθουσα διδασκαλίας, σε μια σκηνή θεάτρου, σε ένα εργοστάσιο ή σε μία γειτονιά, ας θυμούνται τον μύθο του ποταμού που έχασε τον δρόμο του. Θυμίζει πως, παρά τις διακλαδώσεις, κανένα ποτάμι (απ’ τα πολλά που δικαιούται να έχει μια πολύχρωμη ανθρωπότητα αφού οι μονόδρομοι βλάπτουν) δεν χάνει τον δρόμο του. Κι αυτό, δεν είναι μύθος…

Ελένη Καρασαββίδου

Μια παράσταση ομάδας φοιτητών/τριών του ΠΤΔΕ του Παν/μίου Ιωαννίνων (με την σύμπραξη του εργαστηρίου «Γλωσσικής Διδασκαλίας, και Πολιτισμού» -διευθ. Σμαράγδα Παπαδοπούλου-  και του εργαστηρίου «Μουσικής» -διευθ. Ειρήνη Νικολάου-), που δόθηκε στη ‘Δομή’ της Δουραχάνης Ιωαννίνων ενταγμένης στο Φεστιβάλ Αλληλεγγύης  Παραμυθιών του Θεάτρου Παραμυθιάς της Αλμπέρτα Τσομπανάκη το έτος 2021-2022.

Ευχαριστίες
Ιδιαίτερες Ευχαριστίες στο Θέατρο Παραμυθίας για το Φεστιβάλ Αλληλεγγύης, στην Αλμπέρτα Τσομπανάκη για την αποδοχή, στο 'Ανθος - Μορφωτικός & Πολιτιστικός Σύλλογος Ιεράς Μονής  Δουραχάνης για την συνεργασία, στην ΘΕΣΠΙ (Θεατρική Συντροφιά Παν/μίου Ιωαννίνων) για την χρήση του χώρου, στην κ. Σμαράγδα Παπαδοπούλου για την κατασκευή της αφίσας, στην κ. Φωτεινή Τσιτσιγιάννη για την χορογραφία, στην κ. Ειρήνη Σιναϊνού για την προσφορά της στολής, στην κ. Μεταξούλα Μανικάρου για την Φιλολογική Επιμέλεια,  στην κ. Β Γκόρου για την προβολή στην ΕΡΑ Ιωαννίνων και σε όλους/ες που συνέβαλλαν και συμβάλλουν ως συντελεστές ή θεατές.

Λογότυπα

